Document ID: /roh_data/filtered/fineweb-2-filterrobots_roh.jsonl.gz/5656

In gol spert da Arthur Cabral en l'otgavla minuta ha manà l'equipa da Marcel Koller sin curs. Curt avant la pausa ha l'equipa spagnola pudì egualisar grazia ad in penalti. La decisiun è lura crudada en la 60avla minuta. Fabian Frei ha sajettà il gol a la victoria. Gia en l'emprim gieu cunter Getafe ha el sajettà il gol da la victoria.
Lugano danovamain senza gol
L'FC Lugano ha giugà in pari da 0:0 cunter Malmö. Malgrà ch'ils Tessinais han dominà n'èsi betg gartegià da sajettar in gol. Cun 2 puncts ord 4 gieus ha Lugano mo anc ina pitschna schanza da vegnir vinavant.
YB mantegna la schanza
Er YB ha giugà in pari. Ordaifer cunter Feyenoord Rotterdam hai dà in 1:1 che mantegn als Bernais dentant las schanzas sin la fasa da KO en l'Europa League.
RR novitads 21:00